CELEX: 32012D0748
Language: et
Date: 2012-11-27 00:00:00
Title: 2012/748/ÜVJP: Poliitika- ja julgeolekukomitee otsus BiH/19/2012, 27. november 2012 , Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhataja nimetamise kohta

5.12.2012   
            
            
               ET
            
            
               Euroopa Liidu Teataja
            
            
               L 333/45
            
         POLIITIKA- JA JULGEOLEKUKOMITEE OTSUS BiH/19/2012,
   27. november 2012,
   Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhataja nimetamise kohta
   (2012/748/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artikli 6 lõiget 1,
   ning arvestades järgmist:
   
               (1)
            
            
               Ühismeetme 2004/570/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema edasisi otsuseid ELi relvajõudude juhataja nimetamise kohta.
            
         
               (2)
            
            
               Poliitika- ja julgeolekukomitee võttis 2. detsembril 2011 vastu otsuse BiH/18/2011, (2) millega nimetati brigaadikindral Robert BRIEGER Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhatajaks.
            
         
               (3)
            
            
               ELi operatsiooni ülem soovitas nimetada kindralmajor Dieter HEIDECKERI uueks Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhatajaks pärast brigaadikindral Robert BRIEGERI ametiaja lõppu.
            
         
               (4)
            
            
               ELi sõjaline komitee toetas seda soovitust.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises.
            
         
               (6)
            
            
               Euroopa Ülemkogu võttis 12.-13. detsembril 2002 Kopenhaagenis vastu deklaratsiooni, milles sätestatakse, et „Berlin Plusi” kokkulepped kehtivad ja neid rakendatakse üksnes nende ELi liikmesriikide suhtes, kes on samuti kas NATO liikmed või programmi „Partnerlus rahu nimel” osalised ning on sellest tulenevalt sõlminud NATOga kahepoolsed julgeolekukokkulepped,
            
         ON VÕTNUD VASTU KÄESOLEVA OTSUSE:
   Artikkel 1
   Kindralmajor Dieter HEIDECKER nimetatakse Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhatajaks alates 3. detsembrist 2012.
   Artikkel 2
   Otsus BiH/18/2011 tunnistatakse kehtetuks.
   Artikkel 3
   Käesolev otsus jõustub 3. detsembril 2012.
   
      Brüssel, 27. november 2012
      
         
            Poliitika- ja julgeolekukomitee nimel
         
         
            eesistuja
         
         O. SKOOG
      
   
   
      (1)  ELT L 252, 28.7.2004, lk 10.
   
      (2)  Poliitika- ja julgeolekukomitee 2. detsembri 2011. aasta otsus BiH/18/2011 Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhataja nimetamise kohta (ELT L 332, 15.12.2011, lk 10).